OpenLLM-France/wikimedia huggingface dataset:
# Made in America

Made in America és una pel·lícula estatunidenca dirigida per Richard Benjamin estrenada l'any 1993. Ha estat doblada al català.

## Argument

Zora Mathews és una noia afroamericana que un dia - contra el parer de la seva mare Sarah, i amb l'ajuda del seu millor amic Tea Cake - esbrina que el seu pare va ser un donant anònim de semen. La seva mare li confessa que, després d'enviduar, va recórrer a aquest procediment per quedar-se embarassada. Però el terrible per Zora és descobrir que el donant és Hal Jackson, un home blanc que ven cotxes usats, cosa pel que ni la jove, ni la seva mare, no estaven preparades.

## Repartiment

* Whoopi Goldberg: Sarah Mathews
* Ted Danson: Halbert « Hal » Jackson
* Will Smith: Tea Cake Walters
* Nia Long: Zora Mathews
* Paul Rodriguez: Jose
* Jennifer Tilly: Stacy
* David Bowe: Teddy
* Peggy Rea: Alberta
* Rawley Valverde: Diego
* Fred Mancuso: Bruce
* Charlene Fernetz: Paula
* Shawn Levy: Dwayne
* O'Neal Compton: Rocky
* Michael Halton: Stew
* Mel Steward: Principal Rockwell
* David E. Kazanjian: M. Alden
* Clyde Kusatsu: Bob Takashima
* Jeffrey Joseph: James
* Phyllis Avery: la primera vella blanca

## Al voltant de la pel·lícula

* Will Smith i Nia Long ja s'havien creuat entre 1990 i 1996 en la sèrie de televisió americana The Fresh Prince of Bel-Air.
* Crítica: "Bastant fluixeta que arrenca bé però perd tots els seus al·licients"

## Referències

* ↑ «Made in America». esadir.cat.
* ↑ «Made in America». The New York Times.
* ↑ Morales, Fernando «Made in America». El País.
# Anghelu Caria

Anghelu Caria (Nuoro, 1947 - 1996) fou un polític sard, d'orientació marxista i independentista. Passà la infantesa a Roma, on hi va fundar el 1968 l'organització marxista-leninista Stella Rossa amb Vincenzo Calò i Gian Piero Cerichelli, que el 1970 es va estendre pel Laci, Toscana i Emília.
El 1972 tornà a Sardenya. Influït per Antoni Simon i Mossa i Michelangelo Pira, s'hi interessa per la qüestió nacional sarda, el dret d'autodeterminació del poble sard, la situació de diglòssia del sard vers l'italià, així com el colonialisme econòmic i social, la industrialització i les bases militars. Així el 1973 fundà Su Populu Sardu amb Diego Corraine, Mario Carboni, Lorenzo Palermo i Elisabetta Carboni, d'inspiració marxista-leninista i independentista, que es presentà a les eleccions regionals de Sardenya de 1979 en coalició amb el Partit Sard d'Acció. Això provocaria divisions en el moviment, i alguns dels membres del partit (Carboni i Palermo) ingressaren al PSDAZ.
El 1982 amb Bustianu Cumpostu, Serafino Sale, Sandro Murgia, Franco Carta, Rafael Caria (del grup Sardinya i llibertat de l'Alguer), fundà el partit Sardigna e Libertade, que es destacà en la lluita contra la repressió policial i la defensa dels presoners polítics independentistes. El 1984 fundà el Partidu Indipendentista Sotzialista Libertariu, amb Bainzu Piliu, però poc després trencaren i fundà el Partitu Sardu Indipendentista.
El 1994 va fundar amb Bustianu Compustu el moviment Sardigna Natzione, que es va aliar electoralment novament amb el PSAZ, però amb resultats molt discrets. Malalt d'hemofília, el 1996 va morir d'hepatitis C agafat durant una transfusió.
# Bernardí Celià Colom

Bernardí Celià Colom (Sóller, 24 de setembre de 1921 - Sóller, 2 de juny de 1985) fou un pintor mallorquí, especialitzat en temàtica paissatgística.
Va ser deixeble de Josep Ventosa Domènech. Exposa per primera vegada l'any 1947 a la seva localitat natal i després arreu Mallorca. Posteriorment ho va fer fora de l'illa (Menorca, València, Barcelona) i a l'estranger (Brussel·les, Anvers). El 1962 va rebre el primer premi del Certamen de Pintura de Paisatge i Costums, convocat per la Diputació Provincial de Balears. Amb el temps esdevé figura representativa del paisatgisme pictòric a Mallorca i la seva obra és present a moltes col·leccions privades i institucions. Es va especialitzar en els paisatges de la costa del nord de Mallorca i estèticament s'inscriu dins del postimpressionisme. Va fonamentar el seu estil en una visió lliure i intuïtiva del paisatge, emprant taques i masses de color que fregaven l'abstracció. Així va desenvolupar un estil paisatgístic de caràcter impressionista, d'impactant força visual, al emprar empastaments suculents i amb especial cura pel color i la llum, els quals va tractar amb riquesa i diversitat. Va exposar repetidament al llarg de la seva vida, tant en monogràfiques com col·lectives, que rebrien una bona acollida tant de la crítica especialitzada com del públic.

## Exposicions (selecció)

* La Unió (sa Botigueta) (Sóller) (1950, 1964 i 2010)
* Galeries Costa (Palma) (1952, 1956, 1957, 1963, 1967, 1968, 1971, 1973 i 1975)
* Sala Prat (València) (1954, 1956, 1957 i 1959)
* Brussel·les (1959, 1961 i 1963)
* Anvers (1961)
* Galeries Mora (Sóller) (1966, 1968, 1977, 1979 i 1985)
* Saló Mercantil d'Inca (1975)
* Ateneu Científic, Literari i Artístic de Maó (1976)
* Galeria Sant Josep (Ciutadella) (1976)
* Galeria Jaume III (Palma) (1978 i 1980)
* La Pinacoteca (Barcelona) (1978)
* Galeries Nadal (Palma) (1983)
* Fundació Barceló (Palma) (1995)
* Fundació Coll Bardolet (Valldemossa) (2011)

## Reconeixements

* El 1989 l'Ajuntament de Sóller va atorgar-li el nom d'un carrer al municipi després de la seva mort, al llogaret de Biniaraix.

## Referències

* ↑ «Celià Colom, Bernardí». A: Dolç i Dolç, Miquel (coord.). Gran Enciclopèdia de Mallorca. Volum 3. Palma: Promomallorca, p. 245-246. ISBN 84-8661702-2.
* ↑ «Bernardí Celià Colom». A: Gran Enciclopèdia de la Pintura i l'Escultura a les Balears. 2, 1996, p. 7-8.
* ↑ «Exposició homenatge a Bernardí Celià». Diari de Balears, 01-06-2010.
* ↑ «Bernardí Celià. Guardià del paisatge». Institut d’Estudis Baleàrics, 2011.

## Bibliografia

* Gran Enciclopèdia de la Pintura i l'Escultura a les Balears. Palma: Promomallorca, 1996. 4 vol. ISBN 84-86617-37-5
* Gran Enciclopèdia de Mallorca. Palma: Promomallorca, 1996. 25 vol. ISBN 84-8661702-2.
* Alenyà Fuster, Miquel (1996): La pintura moderna a Mallorca (1830-1970). Ajuntament de Palma.
* Sabater, Gaspar (1971): La pintura contemporánea en Mallorca. Del impresionismo a nuestros días. Ed. Cort.
# Montfaucon (Dordonya)

Mont Faucon (en francès Monfaucon) és un municipi francès situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 273 | 250 | 186 | 209 | 233 | 232 | 262 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 2001-2007 | Daniel Lauvie |
| 2007-2008 | Didier Chignat |
| 2008- | Daniel Lauvie |

## Referències

* ↑ «Toponímia occitana». Arxivat de l'original el 2012-03-15. [Consulta: 29 novembre 2010].
# Montbasalhac

Mont Basalhac (en francès Monbazillac) és un municipi francès situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 907 | 846 | 789 | 831 | 902 | 899 | 957 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1989- | Jean-Pierre Peyrebrune | |

## Referències

* ↑ «Toponímia occitana». Arxivat de l'original el 2012-03-15. [Consulta: 30 novembre 2010].
# Cunèja

Cunèja (en francès Cunèges) és un municipi francès situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 249 | 214 | 194 | 206 | 201 | 255 | 309 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | André Bonhomme | |

## Referències

* ↑ «Toponímia occitana». Arxivat de l'original el 2012-03-15. [Consulta: 30 novembre 2010].
# Ribanhac

Ribanhac (en francès Ribagnac) és un municipi francès situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 246 | 225 | 193 | 224 | 278 | 291 | 307 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995-2007 | Ginette Piquer | |
| 2007- | Marcel Rondonnier | |

## Referències

* ↑ «Toponímia occitana». Arxivat de l'original el 2012-03-15. [Consulta: 30 novembre 2010].
# L'emperador de París

L'emperador de París (títol original en francès, L'Empereur de Paris'') és una pel·lícula francesa de gènere policial-històrica dirigida per Jean-François Richet i estrenada el 2018 que suposava la tercera col·laboració entre el director i l'actor Vincent Cassel. Està inspirada en el personatge real d'Eugène-François Vidocq. La pel·lícula va ser nominada a les candidatures en els Premis César, com a millor vestuari i millor decorat. S'ha subtitulat al català.

## Sinopsi

Sota l'imperi de Napoleó, Eugène-François Vidocq, l'únic home que ha aconseguit escapar de les més grans presons del país, és una llegenda dels baixos fons parisencs. Donat per mort després de la seva última gran evasió, l'expresidiari intenta passar desapercebut darrere de la disfressa d'un simple comerciant. No obstant això, el seu passat el persegueix i després de ser acusat d'un assassinat que no ha comès, proposa un tracte al cap de policia: s'hi uneix per combatre la màfia, a canvi de la seva llibertat. Malgrat els seus excel·lents resultats, provoca l'hostilitat de companys del cos així com de l'hampa, que ha posat preu al seu cap.

## Repartiment

* Vincent Cassel com a Eugène-François Vidocq.
* Freya Mavor com a Annette.
* Denis Ménochet com a Dubillard.
* August Diehl com a Nathanael de Wenger.
* James Thierrée com a duc de Neufchâteau.
* Patrick Chesnais com a M. Henry
* Olga Kurylenko com a baronessa Roxane de Giverny.
* Fabrice Luchini com a Joseph Fouché.
* Denis Lavant com a Maillard.
* Jérôme Pouly com a Courtaux.
* Antoine Basler com a Perrin.
* Nemo Schiffman com a Charles.
* Frédéric Fix com a Pélissier.

## Referències

* ↑ https://www.filmaffinity.com/es/film843451.html
* ↑ «L'emperador de París». Goita què fan, ara!. [Consulta: 28 novembre 2024].
# Beuste

Beuste (en francès Beuste) és un municipi francès situat al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 483 | 435 | 496 | 588 | 646 | 639 | 690 | 677 | 694 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 712 | 720 | 722 | 657 | 662 | 618 | 624 | 608 | 580 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 577 | 572 | 541 | 463 | 432 | 421 | 415 | 364 | 407 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 395 | 436 | 440 | 442 | 505 | 553 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2008 | Pierre Laguilhon-Pemoulié | |
| 2001-2008 | Michel Doassans-Carrère | |
| 2008- | Alain Vignau | MoDem |

## Referències

* ↑ Toponímia occitana
# Johnny Tsunami

Johnny Tsunami és una pel·lícula original de Disney Channel transmesa per primera vegada als Estats Units el 1999, per Disney Channel. Va estar nominada l'any 2000 al Premi Humanitas en la Categoria d'Acció en viu infantil. Va precedir Johnny Kapahala: Back on Board, estrenada el 2007. Ha estat doblada al català.

## Argument

Quan Johnny, un jovenet de 13 anys, s'assabenta que els seus pares han decidit deixar la seva vida a Hawaii per traslladar-se al fred i muntanyenc Vermont no pot donar crèdit al que serà la seva vida allí. No només deixa enrere les platges i el seu esport favorit, el surf, sinó també a tots els seus amics i al seu avi, Johnny Tsunami, campió de surf.

## Repartiment

* Cary-Hiroyuki Tagawa: Johnny Tsunami
* Brandon Baker: Johnny Kapahala
* Mary Page Keller: Melanie
* Yuji Okumoto: Pete
* Lee Thompson Young: Sam Sterling
* Cylk Cozart: Sarrgento Sterling
* Kirsten Storms: Emily
* Zachary Bostrom: Brett
* Gregory Itzin: Director Pritchard
* Taylor Moore: Jake
* Anthony DiFranco: Eddie
* Steve Van Wormer: Randy
* Noah Bastian: Aaron
* Gabriel Luque: Matt
* Patrick Hoversten: Patruller del Brighton Ski
* Anne Sward: Senyoreta Arthur
* Kevin Clifford: Keith, el policia del centre comercial
* Robert B.: snowboarder

## Cançons

* The Way (cançó de Fastball): Fastball
* Fire Escapi: Fastball
* Rolled: Jeffries Fan Club
* Crystal 52: Jeffries Fan Club
* Life Jacket: Simon Says

## Referències

* ↑ «Johnny Tsunami». esadir.cat.
* ↑ «Johnny Tsunami (TV Movie 1999)». [Consulta: 19 març 2018].
# La cursa del sol

La cursa del sol (títol original: Race the Sun) és una pel·lícula estatunidenca dirigida per Charles T. Kanganis, estrenada l'any 1996. Està basat en la història de l'equip de la Konawaena High School que acaba 18è en el World Solar Challenge el 1990 i va ser el primer equip d'un institut en acabar la carrera. Ha estat doblada al català.

## Argument

Un grup d'estudiants d'institut de Hawaii és convidat per la seva nova professora de ciències a presentar un projecte científic. Construeixen un cotxe solar i guanyen una competició local davant un vehicle patrocinat per una empresa. Marxen llavors a Austràlia per participar en el World Solar Challenge.

## Repartiment

* Halle Berry: Sandra Beecher
* James Belushi: Frank Machi
* Bill Hunter: el comissari Hawkes
* Casey Affleck: Daniel Webster
* Eliza Dushku: Cindy Johnson
* Kevin Tighe: Jack Fryman
* Anthony Ruivivar: Eduardo Braz
* J. Moki Cho: Gilbert Tutu
* Dion Basco: Marco Quito
* Sara Tanaka: Unit Kakamura
* Nadja Pionilla: Oni Nagano
* Adriane Napualani Uganiza: Luana Kanahele
* Steve Zahn: Hans Kooinan
* Robert Hughes: Judd Potter
* Jeff Truman: Ed Webster
* Joel Edgerton: Steve Fryman
* Tyler Coppin: Bob Radford
* Marshall Napier: M. Cronin
* Michael Burgess: Guy

## Rebuda

El film ha informat 1.945.552 $ al box-office estatunidenc.
Obté un 22% de critiques positives, amb una nota mitjana de 4,8/10 i sobre 9 critiques recollides, en el lloc Rotten Tomatoes.

## Referències

* ↑ «La cursa del sol». esadir.cat.
* ↑ «Race the Sun». Allociné.
* ↑ (anglès) Race the Sun a Box Office Mojo
* ↑ (anglès) Race the Sun a Rotten Tomatoes
# Passo de tu

Passo de tu (títol original en anglès: Forgetting Sarah Marshall) és una pel·lícula nord-americana del 2008 dirigida per Nicholas Stoller i protagonitzada per Jason Segel, Kristen Bell, Mila Kunis i Russell Brand.

## Argument

Després que la seva xicota, l'actriu Sarah Marshall (Kristen Bell), li anunciï que vol trencar la relació després de 5 anys, el compositor Peter Bretter (Jason Segel) decideix oblidar-la amb relacions d'una nit. En veure que això no li funciona, opta per anar-se'n uns dies a Hawaii. Un cop allà descobreix que la Sarah i el seu nou xicot, el cantant Aldous Snow (Russell Brand), s'allotgen al mateix hotel. Per compassió, la recepcionista de l'hotel, Rachel Jansen (Mila Kunis), li ofereix una suite molt cara de franc a canvi que ell s'encarregui de la seva neteja.
En Peter comença a passar temps amb la Rachel, per qui comença a sentir alguna cosa, alhora que la relació entre la Sarah i l'Aldous s'ensorra, en part a causa de la cancel·lació de la sèrie policíaca que protagonitza la Sarah i la gira mundial de 18 mesos que està a punt d'emprendre l'Aldous amb el seu grup.

## Repartiment

| Actor original | Doblatge en català | Personatge |
| Jason Segel | Oriol Rafel | Peter Bretter |
| Kristen Bell | Isabel Valls | Sarah Marshall |
| Mila Kunis | Marta Barbarà | Rachel Jansen |
| Russell Brand | Luis Posada | Aldous Snow |
| Bill Hader | Hernan Fernández | Brian Bretter |
| Liz Cackowski | Geni Rey | Liz Bretter |

## Música

Segel i Lyle Workman van escriure música per a la pel·lícula. Eric Carmen, Blondie i Kenny Loggins també es van utilitzar en els tràilers de la pel·lícula.
# Tiger Shark

Tiger Shark és un pel·lícula romàntica melodramàtica pre-Codi estatunidenca de 1932 dirigida per Howard Hawks i protagonitzada per Edward G. Robinson, Richard Arlen i Zita Johann.

## Trama

L'esposa del pescador de tonyina manxol Mike Mascarenhas s'enamora de l'home del qual Mike havia salvat la vida mentre estava al mar.

## Repartiment

* Edward G. Robinson com a Mike Mascarenhas
* Richard Arlen com a Pipes Boley
* Zita Johann com a Quita Silva
* Leila Bennett com Muggsey, barber
* J. Carroll Naish com a Tony
* Vince Barnett com Fishbone
* William Ricciardi com a Manuel Silva
* Maurice Black com a Jean Fernandez, un tripulant nàufrag
* Sheila Bromley com a 'Vermell'
* Wong Chung com a bugaderia xinès
* Edwin Maxwell com a Doctor
* Toshia Mori com a barbera oriental
* Henry Otho com a tripulant
* Inez Palange com la veïna de Mike
* Pedro Regas com a tripulant
* Joe Roig
* Hector V. Sarno com a tripulant
* Harry Semels com a tripulant
* Leo Sulky com a tripulant borratxo

## Notes de producció

La pel·lícula es va fer el mateix any que Scarface, que es considera la millor pel·lícula de Howard Hawks de l'època sonora inicial. La història general es va repetir diverses vegades en pel·lícules posteriors com Manpower (1941) amb Marlene Dietrich i George Raft, en què Robinson interpreta el mateix paper però com a treballador de línia elèctrica.
La dama principal de la pel·lícula, Zita Johann, pot ser més recordada pel seu paper a The Mummy (1932) de Karl Freund.

## Taquilla

Segons els registres de Warner Bros., la pel·lícula va guanyar 436.000 dòlars nacionals i 443.000 dòlars a l'estranger.

## Referències

* ↑ Sala, Ángel. «Apéndices». A: Tiburón ¡Vas a necesitar un barco más grande! El filme que cambió Hollywood. 1st. Festival Internacional de Cinema de Catalunya, octubre 2005, p. 114. ISBN 84-96129-72-1.
* ↑ Warner Bros financial information in The William Shaefer Ledger. See Appendix 1, Historical Journal of Film, Radio and Television, (1995) 15:sup1, 1-31 p 13 DOI: 10.1080/01439689508604551
# Sent Avit

Sent Avit (en francès Saint-Abit) és un municipi francès situat al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 313 | 232 | 256 | 309 | 325 | 325 | 312 | 331 | 368 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 348 | 318 | 291 | 271 | 265 | 265 | 258 | 246 | 224 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 211 | 214 | 216 | 194 | 173 | 197 | 185 | 177 | 172 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 170 | 166 | 150 | 168 | 195 | 274 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995- | Pierre Andrès | |

## Referències

* ↑ Toponímia occitana
# Bassilhon e Bausèr

Bassilhon e Bausèr (en francès Bassillon-Vauzé) és un municipi francès situat al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 132 | 130 | 555 | 150 | 286 | 284 | 287 | 240 | 241 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 233 | 203 | 218 | 205 | 190 | 188 | 180 | 167 | 161 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 178 | 164 | 169 | 134 | 115 | 109 | 109 | 108 | 99 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 95 | 75 | 76 | 77 | 76 | 72 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995- | Jean-Claude Maury | |

## Referències

* ↑ Toponímia occitana
# Vetrac

Vetrac (en francès Bétracq) és un municipi francès situat al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 266 | 232 | 277 | 262 | 243 | 266 | - | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | 201 | 215 | 212 | 215 | 178 | 172 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 144 | 145 | 132 | 150 | 113 | 96 | 99 | 118 | 98 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 82 | 88 | 81 | 77 | 85 | 65 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2001 | Jean Chaperot | |
| 2001- | François Dubertrand | |

## Referències

* ↑ Toponímia occitana
# Cadilhon

Cadilhon (en francès Cadillon) és un municipi francès situat al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 215 | 222 | 275 | 299 | 357 | 361 | 384 | 479 | 451 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 467 | 336 | 280 | 265 | 259 | 265 | 250 | 225 | 207 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 213 | 208 | 200 | 153 | 144 | 146 | 137 | 124 | 130 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 138 | 130 | 121 | 110 | 104 | 93 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995- | Charles Murillo | |

## Referències

* ↑ Toponímia occitana
# Dinbych

Dinbych (anglès: Denbigh, /ˈdɛnbi/) és una localitat amb estatut de comunitat del Gal·les nord-oriental. Està situada a la vall del riu Clwyd i forma part del comtat de Denbighshire (comtat preservat: Clwyd), del qual també en va ser capital durant un temps. Té al voltant de 8.800 habitants.

## Etimologia

El topònim gal·lès Dinbych significa literalment "petita fortalesa", i està format pel terme din, que significa "fortalesa", i pel terme bych, un derivat de l'adjectiu bach, que significa "petit".

## Geografia física
### Situació

Dinbych es troba a la part nord-oriental de Denbighshire, prop del límit amb el comtat de Flintshire, entre les localitats de Rhyl i Ruthin (respectivament al nord de la primera i al sud de la segona). Està al voltant 38 km a l'est/nord-est de Betws-y-Coed i al voltant 57 km a l'oest de Chester (Anglaterra).

## Societat
### Demografia

Al cens del 2001, Dinbych comptava amb una població de 8.783 habitants, dels quals 4.538 eren dones i 4.245 eren homes.

## Edificis i llocs d'interès

Entre els edificis principals de Dinbych hi ha les ruïnes del castell, fet construir per Eduard I d'Anglaterra.

## Esport

* Denbigh Cricket Club, un del clubs de cricket més antics de Gal·les, fundat el 1844
* Denbigh Town Football Club, equip de futbol

## Personatges il·lustres

* Rhoda Broughton, poetessa
* Shefali Chowdhury, actriu
* Daniel Gooch, explorador
* Alice de Lacy, noble anglesa
* Henry Morton Stanley, periodista i explorador
* Kate Roberts, escriptora

## Referències

* ↑ Genuki: Denbigh
* ↑ BBC - What's in a name?: Dinbych
* 1 2 3 A.A.V.V., Key Guide - Gran Bretagna, Touring Club Italiano, Milano, 2007, p. 434
* ↑ «ViaMichelin.it: Itinerario da Denbigh a Betws-y-Coed». Arxivat de l'original el 2016-03-04. [Consulta: 8 febrer 2018].
* ↑ «ViaMichelin.it: Itinerario da Denbigh a Chester». Arxivat de l'original el 2016-03-04. [Consulta: 8 febrer 2018].
* ↑ Denbighire.gov.uk: 2001 Census of Population - Key Statistics
* ↑ Castles of Wales: Denbigh Castle
* ↑ Denbigh Cricket Club

## Enllaços externs

* Denbigh - Web institucional
* Denbigh Arxivat 2016-06-27 a Wayback Machine. a Wales Directory